Dependencia de Ross

A Dependencia de Ross (en anglés Ross Dependency) ye una rechión, d'uns 450.000 km², de l'Antarctida definida por un sector circular que s'orichina a o Polo Sud y pasa a traviés d'as lonchitutz 160° Este a 150° Ueste y remata en a latitut 60° Sud. Nueva Zelanda reclama ista rechión de manera oficial dende 1923. O Tractau Antarctico en a practica deixa en suspenso ista y atras reclamacions sobre l'Antarctida.

Ista dependencia recibe o nombre de Sir James Clark Ross, qui descubrio a mar de Ross y atras zonas antarcticas. A Dependencia de Ross incluye partis de Tierra Victoria, y a mayor parti d'o Ross Ice Shelf. Tamién s'incluyen en a Dependencia de Ross a isla Ross, as islas Balleny y a chicota isla Scott, asinas como tamién a isla Roosevelt cubierta por o chelo.

 Vinclos esternos 
  New Zealand, Antarctica and the Southern Ocean — Ministry of Foreign Affairs and Trade.

Categoría:Cheografía de Nueva Zelanda
Categoría:Reclamacions territorials antarcticas
Categoría:Territorios dependients de l'Antarctida